Babelscape/SREDFM huggingface dataset:
Λόσινι

Το Λόσινι, (κροατικά: "Lošinj",: [lɔ̌ʃiːɲ], λατινικά: Apsorrus) είναι η Άψωρος των αρχαίων και είναι νησί της Κροατίας στην Αδριατική Θάλασσα. Έχει έκταση 74,4 τ.χλμ. και 7.771 κατοίκους σύμφωνα με την απογραφή του 2001. Πρωτεύουσα του νησιού είναι το Μάλι Λόσινι. Με περίπου 2600 ώρες ηλιοφάνειας το χρόνο, το νησί Λόσινι έχει γίνει δημοφιλής προορισμός για Σλοβένους , Γερμανούς και Ιταλούς τουρίστες τους καλοκαιρινούς μήνες. Η μέση υγρασία του αέρα είναι 70% και η μέση θερμοκρασία το καλοκαίρι 24οC και 7οC το χειμώνα.
Μόριμος ο πένθιμος

Ο Μόριμος ο πένθιμος (Morimus funereus) είναι κολεόπτερο από την οικογένεια Cerambycidae και την υποοικογένεια Lamiinae. Παραδοσιακά το έντομο αυτό θεωρείται είδος "Morimus funereus", σε μια νέα άποψη κατατάσσεται ως "Morimus asper funereus" υποείδος του είδους "Morimus asper". Το γένος Μόριμος "(Morimus)" συναντάμε μόνο στην Ευρώπη. Με την παραδοσιακή ταξινόμηση από τα τέσσερα είδη του "Morimus" τα δύο "Morimus asper" και "Morimus funereus" συναντάμε και στην Ελλάδα, σύμφωνα με την άλλη άποψη στην Ελλάδα συναντάμε τα δύο υποείδη 
"Morimus asper asper"
και "Morimus asper funereus".
Άλλο ένα υποείδος του "Morimus asper" ο "Morimus asper verecundus" συναντάμε μόνο στην Ουκρανία 
Το άλλο είδος του γένους "Morimus", ο "Morimus orientalis", περιορίζεται στην ευρωπαϊκή Τουρκία
Γκραντοτέλ Πουπ

thumb|300px|Το «Γκραντοτέλ Πουπ» στο Κάρλοβι Βάρι.
Το Γκραντοτέλ Πουπ ("Grandhotel Pupp") είναι ένα ξενοδοχείο που βρίσκεται στη λουτρόπολη Κάρλοβι Βάρι της Τσεχίας. Είναι ένα από τα αρχαιότερα και ιστορικότερα ξενοδοχεία της Ευρώπης, η κατασκευή του οποίου ανάγεται στις αρχές του δέκατου όγδοου αιώνα. 

Το πρώτο ξενοδοχείο, εκεί που ορθώνεται σήμερα το ογκώδες ξενοδοχειακό συγκρότημα του Γκραντοτέλ Πουπ, χτίστηκε το 1701 με το όνομα «Σάξονι Χωλ» (Saxony Hall). Το 1760, o Γιαν Γίρι Ποπ (τσεχ. Jan Jiri Pop, γερμ.Johann Georg Pupp), ένας ζαχαροπλάστης από την πόλη Βέλτρουτσι, 20 χιλιόμετρα βόρεια της Πράγας, εγκαταστάθηκε στο τότε Κάρλσμπαντ και βρήκε εργασία σε ένα τοπικό ζαχαροπλάστη με το όνομα Μίτερμπαχ (Mitterbach), την κόρη του οποίου νυμφεύθηκε το 1775.

Εκείνη την εποχή ο Ποπ άρχισε να χρησιμοποιεί τη γερμανική εκδοχή του ονόματός του, Γιόχαν Γκέοργκ Πουπ. Το 1890, η οικογένεια Πουπ απέκτησε την κυριότητα του προϋπάρχοντος ξενοδοχείου «Σάξονι Χωλ». Μεταξύ των ετών 1896 και 1907, οι Βιεννέζοι αρχιτέκτονες Φέλνερ ("Fellner") και Χέλμερ ("Helmer") επανασχεδίασαν τα υπάρχοντα κτήρια στο νεο-μπαρόκ «Γκραντοτέλ Πουπ» ξενοδοχείο, που υπάρχει σήμερα.

Μετά το πέρας του Β' Παγκοσμίου Πολέμου, η κυβέρνηση της κομμουνιστικής Τσεχοσλοβακίας κρατικοποίησε το ξενοδοχείο, το οποίο μετονόμασε σε Γκραντοτέλ Μόσκβα (Grandhotel Moskva). Το 1889, το ξενοδοχείο επανέκτησε το αρχικό όνομά του, ως Γκραντοτέλ Πουπ, και η κυριότητά του περιήλθε σε ιδιώτες.

Το διάσημο «Καφέ Πουπ» του ξενοδοχείου είναι ο χώρος που ο Γερμανός συνθέτης Μπετόβεν διέμεινε το 1812, όταν το κτίσμα αυτό χρησιμοποιούνταν ακόμη ως χώρος ιαματικών λουτρών. Tακτικοί επισκέπτες των ιαματικών πηγών της λουτρόπολης και θαμώνες του Γκραντοτέλ Πουπ υπήρξαν οι συνθέτες Μπετόβεν, Σοπέν, Μπραμς και Σμέτανα, οι ποιητές Γκαίτε, Σίλερ και Πούσκιν, καθώς και ο τσάρος Πέτρος ο Μέγας.

Στο Γκραντοτέλ Που» πραγματοποιείται κάθε χρόνο το Διεθνές Φεστιβάλ Κινηματογράφου Κάρλοβι Βάρι. Το 2006 χρησιμοποιήθηκε για τα γυρίσματα της ταινίας Καζινό Ρουαγιάλ, με τον κινηματογραφικό ήρωα Τζέημς Μποντ.
Αβραάμ Καλφίν

Ο Αβραάμ Καλφίν είναι Έλληνας παλαίμαχος ποδοσφαιριστής που αγωνίστηκε επί σειρά ετών στην Α' Εθνική με τη φανέλα της Παναχαϊκής. Γεννήθηκε στις 20 Αυγούστου του 1948 στην Κωνσταντινούπολη. Αν και ξεκίνησε ως επιθετικός στη συνέχεια καθιερώθηκε στην άμυνα.
Σόλτα

Το Σόλτα, (κροατικά: "Šolta") είναι νησί της Κροατίας στην Αδριατική Θάλασσα. Έχει έκταση 58,2 τ.χλμ. και 1.479 κατοίκους σύμφωνα με την απογραφή του 2001.
Κωνσταντίνος Παπακωνσταντίνου

Ο Κωνσταντίνος Παπακωνσταντίνου του Ευσταθίου (Απρίλιος 1907—12 Ιουλίου 1989), ήταν Έλληνας δικηγόρος και πολιτικός, που διετέλεσε βουλευτής Αργολιδοκορινθίας και Κορινθίας, πολλές φορές υπουργός, Πρόεδρος της Βουλής των Ελλήνων και αντιπρόεδρος της Κυβέρνησης.
Ούγκλιαν

Το Ούγκλιαν, (κροατικά: "Ugljan") είναι νησί της Κροατίας στην Αδριατική Θάλασσα. Έχει έκταση 51 τ.χλμ. και 6.182 κατοίκους σύμφωνα με την απογραφή του 2001. Πρωτεύουσα του νησιού είναι το Πρέκο.
Χαρικλής

Ο Χαρικλής ήταν αρχαίος Αθηναίος δημαγωγός. Το 413 π.Χ. του ανατέθηκε αποστολή έχοντας υπό τις διαταγές του τον στόλο να πλεύσει στην Πελοπόννησο μαζί με το Δημοσθένη. Πέτυχε να οχυρώσει μια μικρή ακτή στη Λακωνία. Το 404 π.Χ. διορίστηκε μαζί με τους άλλους Τριάκοντα Τύρανους.
Λάστοβο

Το Λάστοβο (κροατικά: "Lastovo") είναι νησί της Κροατίας στην Αδριατική Θάλασσα. Έχει έκταση 40,8 τ.χλμ. και 835 κατοίκους σύμφωνα με την απογραφή του 2001. Πρωτεύουσα του νησιού είναι το Λάστοβο με 451 κατοίκους.
Μπρους Ντίκινσον

Ο Πωλ Μπρους Ντίκινσον ("Paul Bruce Dickinson", 7 Αυγούστου 1958) είναι Βρετανός τραγουδιστής, πιλότος, αθλητής της ξιφασκίας, εκφωνητής, συγγραφέας, σκηνοθέτης, σεναριογράφος, ηθοποιός, διευθυντής μάρκετινγκ, επιχειρηματίας και τραγουδοποιός, περισσότερο γνωστός ως κύριος τραγουδιστής του heavy metal συγκροτήματος Iron Maiden.
Κίτρινος Ποταμός

Ο Κίτρινος Ποταμός (απλή Κινεζική: 黄河, παραδοσική Κινεζική: 黃河, "Χουάνγκ Χε", μογγολικά: Χατάν Γκολ, "Βασιλιάς Ποταμός") είναι ο δεύτερος μεγαλύτερος ποταμός της Λαϊκής Δημοκρατίας της Κίνας, μετά τον ποταμό Γιανγκτσέ, και ο έβδομος μεγαλύτερος στον κόσμο. Ονομάστηκε "Κίτρινος Ποταμός" λόγω του κίτρινου χρώματος που έχει το νερό κοντά στο δέλτα του ποταμού. Το χρώμα έχει αποδειχτεί ότι οφείλεται στην κίτρινη ασβεστώδη λάσπη που βρίσκεται διαλυμένη στο νερό. Το κινέζικο γνωμικό "όταν ο Κίτρινος Ποταμός καθαρίσει" χρησιμοποιείται για να περιγράψει ένα γεγονός το οποίο μάλλον δε θα συμβεί ποτέ, ανάλογο του ελληνικού "του Αγίου Ποτέ".
Αβραάμ Παυλίδης

Ο Αβραάμ Παυλίδης γεννήθηκε το 1950 στη Θεσσαλονίκη, αλλά πέρασε τα παιδικά του χρόνια στο Γάζωρο, χωριό των Σερρών. Είναι φωτογράφος και ιδιωτικός υπάλληλος. Ξεκίνησε σαν εικαστικός χρησιμοποιώντας ακουαρέλα να εκφράζεται καλλιτεχνικά, ενώ άρχισε να φωτογραφίζει από τις αρχές της δεκαετίας του ΄90. Η θεματολογία των φωτογραφικών του έργων περιστρέφεται γύρω από την παράδοση, την εγκατάλειψη και τη μνήμη. Ταξιδεύοντας σε όλη την Ελλάδα καταγράφει με χαρακτηριστικό τρόπο οικίες, ναούς, καφενεία, νοσοκομεία ή εργοστάσια εγκαταλελειμμένα, παρατημένα στον χρόνο και φορτισμένα με μνήμες και ιστορία.

Έχει παρουσιάσει το έργο του σε διάφορες εκθέσεις στο εξωτερικό και την Ελλάδα. Μερικές από αυτές είναι: Ανκόνα της Ιταλίας (2002), Αυστρία, Φωτογραφικό Κέντρο Θεσσαλονίκης (2002), ομαδική έκθεση "Αποθήκες του χρόνου" στο Μουσείο Φωτογραφίας Θεσσαλονίκης (2003). Το 2004 το Μουσείο Φωτογραφίας Θεσσαλονίκης παρουσίασε ατομική έκθεσή του, με τίτλο "Εστίες Παράδοσης", ενώ το 2010 παρουσιάστηκε ενόψει του Athens Photo Festival 2010, η ατομική του έκθεση με τίτλο "Το τελευταίο βλέμμα" στο 'The Lond Room' του Πικερμίου.
Ζακ ντε Μολαί

Ο Ζακ ντε Μολαί ("Jacques de Molay", εξελληνισμένα: Ιάκωβος ντε Μολέ, μεταξύ 1244 και 1249 - 18 Μαρτίου 1314) ήταν ο τελευταίος Μέγας Μάγιστρος των Ιπποτών του Ναού, διοικώντας το Τάγμα από τις 20 Απριλίου του 1292 έως τη διάλυσή του από τον Πάπα Κλήμη Ε' το 1307. Αν και σχετικά λίγα είναι γνωστά για την πραγματική του ζωή και τα κατορθώματα του πριν απ' τα τελευταία του χρόνια, θεωρείται ο πιο διάσημος Ιππότης του Ναού, μαζί με τον ιδρυτή του Τάγματος και πρώτο Μέγα Μάγιστρο Ούγο ντε Παιν. Στόχος του ντε Μολέ ήταν να μεταρρυθμίσει το Τάγμα, και να το προσαρμόσει στην κατάσταση που επικρατούσε στους Αγίους Τόπους κατά την παρακμή των Σταυροφοριών. Καθώς ο ενθουσιασμός της Ευρώπης για τις Σταυροφορίες έφθινε, ο Φίλιππος Δ΄ της Γαλλίας, βαθύτατα χρεωμένος απέναντι στους Ναΐτες, διέταξε το 1307 τη σύλληψη και το βασανισμό του ντε Μολέ και άλλων Γάλλων ιπποτών ωστέ να αποσπάσει ψευδείς ομολογίες. Όταν αργότερα ο ντε Μολέ απέσυρε την κατάθεσή του, ο Φίλιππος διέταξε το θάνατό του στην πυρά σ' ένα νησί του Σηκουάνα, τον Μάρτιο του 1314.
Κορνάτ

Το Κορνάτ, (κροατικά: "Kornat") είναι νησί της Κροατίας στην Αδριατική Θάλασσα. Έχει έκταση 32,4 τ.χλμ. και 7 κατοίκους σύμφωνα με την απογραφή του 2001. Το Κορνάτ είναι το μεγαλύτερο νησί του αρχιπελάγους Κορνάτι.
Τσίοβο

Το Τσίοβο, (κροατικά: "Čiovo") είναι νησί της Κροατίας στην Αδριατική Θάλασσα. Έχει έκταση 28,1 τ.χλμ. και 4.455 κατοίκους σύμφωνα με την απογραφή του 2001. Πρωτεύουσα του νησιού είναι το Οκρούγκ Γκόρνι.
Όλιμπ

Το Όλιμπ, (κροατικά: "Olib") είναι νησί της Κροατίας στην Αδριατική Θάλασσα. Έχει έκταση 26,1 τ.χλμ. και 147 κατοίκους σύμφωνα με την απογραφή του 2001. Πρωτεύουσα του νησιού είναι το Όλιμπ.
Μόλατ

Το Μόλατ, (κροατικά: "Molat") είναι νησί της Κροατίας στην Αδριατική Θάλασσα. Έχει έκταση 22,2 τ.χλμ. και 207 κατοίκους σύμφωνα με την απογραφή του 2001. Πρωτεύουσα του νησιού είναι το Μόλατ.
Ευγενία Περιορή

Η Ευγενία Περιορή (Διδυμότειχο, 1928 - 1 Αυγούστου 2007, Αθήνα), ήταν Ελληνίδα σκηνοθέτις, αρχαιολόγος, ηθοποιός, λαογράφος και συγγραφέας καθώς και μια από τις σπουδαιότερες μορφές παραγωγής προγραμμάτων της ελληνικής ραδιοφωνίας και τηλεόρασης.
Αζινάρα

Η Αζινάρα (ιταλ. "Asinara", στην διάλεκτο της Σαρδηνίας: "S'Asinàra") είναι το έβδομο μεγαλύτερο ιταλικό νησί μετά τη Σικελία, τη Σαρδηνία, την νήσο Έλβα, το Σαντ Αντίοκο, την Παντελλερία και το Σαν Πιέντρο και βρίσκεται βορειοδυτικά της Σαρδηνίας. Το νησί έχει έκταση 51 τ.χλμ και μόλις 1 κάτοικο. Πρωτεύουσα του νησιού είναι η Cala d' Oliva.
Βόσγια όρη

<br>
Τα Βόσγια όρη, γαλλ. Vosges, είναι οροσειρά της ΒΑ Γαλλίας μεταξύ της περιοχής της Λωρραίνης και της πεδιάδας της Αλσατίας. Υψηλότερη κορυφή είναι το Γκρεμπβιλλέ (1.423 μ.). Έχουν μήκος 160 χλμ. και διακρίνονται στα Μεγάλα, Κεντρικά και Κάτω Βόσγια. Αποτελούν τη μια πλευρά παλιάς οροσειράς, της οποίας η άλλη πλευρά είναι ο Μέλας Δρυμός της Γερμανίας. Από το κέντρο της οροσειράς διέρχεται ο Ρήνος ποταμός. Τα Βόσγια έγιναν πεδία μαχών κατά τους Α' και Β' Παγκοσμίους Πολέμους.
Περιοχή των Βρυξελλών

Η Περιοχή των Βρυξελλών ή αλλιώς Περιφέρεια Βρυξελλών-Πρωτεύουσας (γαλλικά: "Région de Bruxelles-Capitale", ολλανδικά: "Brussels Hoofdstedelijk Gewest") είναι μία από τις τρεις διοικητικές περιοχές πρώτου βαθμού του Βελγίου. Έχει έκταση 161 τ.χλμ. και πληθυσμό 1.191.041 κατοίκους (εκτίμηση 2018). Είναι η εκ των πραγμάτων πρωτεύουσα της Ευρωπαϊκής Ένωσης και η μεγαλύτερη αστική περιοχή του Βελγίου. Αποτελείται από 19 δήμους. Ένας από αυτούς τους δήμους είναι και η Πόλη των Βρυξελλών, που είναι η πρωτεύουσα του Βελγίου, σύμφωνα με το Βελγικό Σύνταγμα, καθώς και η έδρα της Γαλλικής αλλά και της Φλαμανδικής Κοινότητας.

Μετά το Δεύτερο Παγκόσμιο Πόλεμο, οι Βρυξέλλες έχουν αποτελέσει ένα κύριο κέντρο των διεθνών πολιτικών δρώμενων. Το γεγονός ότι στην πόλη βρίσκονται οι έδρες των κυριότερων ευρωπαϊκών ιδρυμάτων, καθώς και τα κεντρικά γραφεία του ΝΑΤΟ, εξηγεί γιατί η πόλη έχει μετατραπεί σε μια πολύγλωσση έδρα αμέτρητων διεθνών οργανισμών, πολιτικών, διπλωματών και δημόσιων υπαλλήλων. Στα μέσα του 19ου και 20ου αιώνα οι Βρυξέλλες από μία αμιγώς Ολλανδική, στη γλώσσα, περιοχή μετατράπηκε σε μία Γαλλόφωνη πόλη. Σήμερα η πλειονότητα των κατοίκων της έχει ως μητρική τη Γαλλική, ενώ και οι δύο γλώσσες αποτελούν τις επίσημες γλώσσες της περιφέρειας.
Ίσκια

Η Ίσκια (ιταλ.: "Ischia", αρχ. ελλ.: "Πιθηκοῦσαι", λατ.: "Aenaria") είναι το όγδοο μεγαλύτερο ιταλικό νησί με έκταση 46,3 τ.χλμ και πληθυσμό 62.027 κατοίκους. Πρωτεύουσα του νησιού είναι η πόλη Ίσκια με πληθυσμό 18.253 κατοίκους. Βρίσκεται στο βόρειο άκρο του Κόλπου της Νάπολης, περίπου 30 χιλιόμετρα (19 μίλια) από την πόλη της Νάπολης.

Στις αρχές του 8ου αιώνα π.Χ. οι Ευβοείς ίδρυσαν στην Ίσκια αποικία με το όνομα Πιθηκούσσες. Ήταν οι πρώτη αποικία που ίδρυσαν οι Ευβοείς στην δύση και αποτέλεσε την αφετηρία για την ίδρυση νέων αποικιών στην περιοχή τα επόμενα χρόνια. Λίγα χρόνια αργότερα πέρασαν από την Ίσκια στην απέναντι ακτή ιδρύοντας την αποικία Κύμη.
Erreway

Οι Erreway ήταν μια αργεντίνικη μπάντα που σχηματίστηκε κατά τη διάρκεια της τηλεοπτικής σειράς "Rebelde Way", που αποτελείτο από την Καμίλα Μπορδονάμπα, τον Φελίπε Κολόμπο και τον Μπενχαμίν Ρόχας. Αρχικά αποτελούνταν απ' την Καμίλα Μπορδονάμπα, τον Φελίπε Κολόμπο, τον Μπενχαμίν Ρόχας και την Λουισάνα Λοπιλάτο που έφυγε απ' το μουσικό συγκρότημα το 2007. Κυκλοφόρησαν τρία άλμπουμ - "Señales", "Tiempo" και "Memoria". Το "Señales" και το "Tiempo" έγιναν πλατινένια στην Αργεντινή (το "Señales" έγινε δυο φορές πλατινένιο), ενώ το "Memoria" έγινε χρυσό το 2004 στην ταινία "Erreway: 4 Caminos" που ήταν μια επιτυχία box-office.
Μονή Καισαριανής

thumb|right|350px|Χειροποίητο σχέδιο της Μονής Καισαριανής το 1745
Η Μονή Καισαριανής είναι μεσαιωνική εκκλησία στην Αττική. Βρίσκεται στον Υμηττό, στην πεδιάδα σχεδόν στο μέσο του μήκους της δυτικής πλαγιάς. Παλιά το τοπίο ήταν δενδρόφυτο γεμάτο ελιές, ενώ κοντά στην Μονή ανάβλυζε πηγή με άφθονο και κρύο νερό. Η πηγή αυτή είναι μάλλον η από τους αρχαίους Έλληνες και Ρωμαίους ποιητές αποκαλούμενη «Καλλία». 

Λίγο πιο πάνω από το σημείο αυτό η τοποθεσία στην αρχαιότητα ήταν αφιερωμένη στην Αφροδίτη και ονομαζόταν «Κυλλού Πήρα», σήμερα κοινώς «Καλλοπούλα». Στους πρώτους χριστιανικούς αιώνες ιδρύθηκε Χριστιανικός ναός κοντά στην πηγή, του οποίου τα δομικά υλικά αργότερα χρησιμοποιήθηκαν στα μεταγενέστερα γύρω κτήρια. Ο σημερινός ναός κτίστηκε τον 11ο αιώνα, και είναι αφιερωμένος στα Εισόδια της Θεοτόκου. Γύρω από το ναό αυτό αναπτύχθηκε η περιοχή, η οποία σήμερα ονομάζεται Καισαριανή. 

Για πρώτη φορά η Καισαριανή αναφέρεται σε επιστολή του μητροπολίτη Αθηνών Μιχαήλ Ακομινάτου στις αρχές του 13ου αιώνα.
Νεοδορκάδιον το διγραμμωτόν

Το Νεοδορκάδιον το διγραμμωτόν ("Neodorcadion bilineatum") είναι κολεόπτερο από την οικογένεια Cerambycidae και την υποοικογένεια Lamiinae. 
Το γένος "Neodorcadion" συναντάμε μόνο στην Ευρώπη και τη Μέση Ανατολή.
Από τα οκτώ είδη του γένους αυτού εκτός από το Νεοδορκάδιον το διγραμμωτόν

άλλα πέντε είδη συναντάμε και στην Ελλάδα. Αυτά είναι
το "Neodorcadion exornatum",
το "Neodorcadion fallax",
το "Neodorcadion laqueatum",
το "Neodorcadion pelleti",
και το "Neodorcadion virleti".

Το όνομα του είδους «μπιλινεάτουμ» αναφέρεται στο γεγονός, πως τα έντομα του είδους αυτού έχουν δύο άσπρες γραμμές στα έλυτρα («bi» (λατινικά)= «δι» "δύο", «lineatus» (λατινικά)= γραμμωτό, «bilineatum» = διγραμμωτό).
Άγιος Μιχαήλ Χωνιάτης ή Ακομινάτος

Ο Άγιος Μιχαήλ Χωνιάτης ή Ακομινάτος (1138 - 1222) ήταν Βυζαντινός λόγιος και ορθόδοξος Μητροπολίτης Αθηνών, περί τα έτη 1182 - 1204 μ.Χ., ακριβώς πριν από τις κατακτήσεις των Φράγκων. Λέγεται πως υπερασπίστηκε την πόλη των Αθηνών από τη δυσωδία των κρατικών υπαλλήλων αλλά και των εχθρών της. Στις ιστορικές επιστολές του που χρονολογούνται περί τον 12 και 13ο αιώνα, γράφει για την Αττική και με μια προσεκτική ενδοσκόπηση σε αυτές, φαίνεται πως ήταν λαοφιλής αλλά και λάτρης της πόλης. Η μνήμη του τιμάται στις 4 Ιουλίου.
Ρέι Μιστέριο

Ο Όσκαρ Γκουτιέρεζ ("Óscar Gutiérrez", 11 Δεκεμβρίου 1974) είναι Αμερικανός–Μεξικανός επαγγελματίας παλαιστής, γνωστός ως Ρέι Μιστέριο. Είναι γνωστός για την καριέρα του στο WWE (2002-2015).

Ο Ρέι Μιστέριο είναι γνωστός για τα επικίνδυνα ακροβατικά του μέσα στο ρινγκ, όπου στο Μεξικό αυτό το είδος πάλης λέγεται "Lucha Libre". Οι εναέριες κινήσεις του μέσα στο ρινγκ βοήθησαν στο να αρχίσει η καθιέρωση των μικρόσωμων παλαιστών, στις Ηνωμένες Πολιτείες στα τέλη της δεκαετίας του '90. Εκείνη την εποχή, ο Ρέι βρισκόταν στο WCW. Από το 2002 και έπειτα εμφανίζεται στο WWE, όπου ήταν πάντα αγαπητός στο κοινό και έχει κερδίσει τον σεβασμό όλων με τον χαρακτήρα και τις ικανότητές του.
Μα Ρέινι

Η Γκέρτρουντ Πρίτζετ ("Gertrude Pridgett", Κολάμπας, Τζόρτζια, 26 Απριλίου 1886 - Ρόουμ, 22 Δεκεμβρίου 1939), γνωστή με το ψευδώνυμο Μα Ρέινι ("Ma Rainey"), ήταν Αμερικανίδα τραγουδίστρια των μπλουζ, της τζαζ και του βοντβίλ, κωμική ηθοποιός και χορεύτρια μίνστρελ παραστάσεων. Υπήρξε από τις πρώτες και σημαντικότερες επαγγελματίες μπλουζ τραγουδίστριες, γεγονός για το οποίο έχει χαρακτηριστεί και «μητέρα» του είδους.

Έχει εμπνεύσει πληθώρα ταινιών και σειρών, όπως για παράδειγμα η οσκαρική ταινία Η Θρυλική Μα Ρέινι (Ma Rainey's Black Bottom).
Κωνσταντίνος Ακροπολίτης

Ο Κωνσταντίνος Ακροπολίτης ήταν λόγιος κληρικός του 13ου αιώνα. Πατέρας του ήταν ο Γεώργιος Ακροπολίτης. Έφερε το αξίωμα του Μεγάλου Λογοθέτη. Άκμασε περί το 1285. Έγραψε πολλούς λόγους κατά των Λατίνων περί της εκπορεύσεως του αγίου Πνεύματος. Τα έργα του μνημονεύονται από τον Αλλάτιο ως «επαίνου άξια».
Κάμερον Ντίαζ

Η Κάμερον Ντίαζ ("Cameron Michelle Diaz" ; 30 Αυγούστου 1972) είναι Αμερικανίδα ηθοποιός, μοντέλο, παραγωγός και συγγραφέας. Συχνά εμφανίστηκε σε κωμωδίες ενώ απέκτησε αναγνωρισιμότητα και από δραματικούς ρόλους. Είχε 4 υποψηφιότητες για Χρυσή Σφαίρα, 3 υποψηφιότητες για βραβείο Screen Actors Guild Award και έλαβε ένα βραβείο New York Film Critics. Το 2013 έγινε η πιο ακριβοπληρωμένη ηθοποιός άνω των 40 ετών στο Χόλυγουντ. Το 2018, σύμφωνα με το box office των ΗΠΑ τα συνολικά έσοδα της Ντίαζ ξεπερνούν τα $3 δις ενώ τα έσοδά της παγκοσμίως ξεπερνούσαν τα $7 δις. Έτσι θεωρείται η πέμπτη πιο ακριβοπληρωμένη ηθοποιός στις ΗΠΑ. 

Γεννημένη στο Σαν Ντιέγκο της Καλιφόρνια, η Ντίαζ μεγάλωσε στο Long Beach. Ενώ ήταν ακόμα στο σχολείο, υπέγραψε συμβόλαιο με το πρακτορείο μοντέλων Elite Model Management. Έκανε την πρώτη της εμφάνιση στον κινηματογράφο σε ηλικία 21 ετών στην κωμωδία "Η Μάσκα" (1994), μαζί με τον Τζιμ Κάρεϊ. Έκανε ένα γκεστ στην ταινία "Ο Γάμος του Καλύτερού Μου Φίλου" (1997) πριν εμφανιστεί στον ομώνυμο ρόλο στην κωμωδία "Κάτι Τρέχει με την Μαίρη" (1998), η οποία τής χάρισε φήμη και υποψηφιότητα για Χρυσή Σφαίρα Καλύτερης Ηθοποιού σε Κωμωδία ή Μιούζικαλ. Οι δυο επόμενες ταινίες - το δράμα "Any Given Sunday" και η ταινία φαντασίας "Being John Malkovich" (και οι δυο 1999) - χάρισε φήμη στην Ντίαζ ως ηθοποιού και κέρδισε την δεύτερη υποψηφιότητα της για Χρυσή Σφαίρα. 

Η Ντίαζ κέρδισε τρίτη υποψηφιότητα για Χρυσή Σφαίρα για την ταινία "Vanilla Sky" (2001) και εμφανίστηκε σε δημοφιλείς ταινίες στις αρχές της δεκαετίας 2000, μεταξύ των οποίων "Οι Άγγελοι του Τσάρλι" (2000) και η συνέχεια "Οι Άγγελοι του Τσάρλι" (2003) και ως ηθοποιός φωνής στην σειρά "Σρεκ" (2001-2010). To 2003 συμμετείχε στην επική ταινία του Μάρτιν Σκορτσέζε "Gangs of New York", για την οποία κέρδισε την τέταρτη υποψηφιότητα για Χρυσή Σφαίρα. Οι υπόλοιπες ταινίες της περιλαμβάνουν τις δραματικές κωμωδίες "In Her Shoes" (2005) και "The Holiday" (2006) και το ψυχολογικό θρίλερ "The Box" (2009). Η Ντίαζ έκανε ένα γκεστ στην ταινία "The Green Hornet" το 2011 και ακολούθησαν οι πρωταγωνιστικοί ρόλοι στις κωμωδίες "Bad Teacher" (2011) και "The Other Woman" (2014). 

Μετά την συμμετοχή της στην ταινία "Annie" (2014), η Ντίαζ επιβεβαίωσε ότι αποχωρεί από την υποκριτική. Η Ντίαζ είναι η συγγραφέας δυο βιβλίων υγείας : "The Body Book" (2013), ένα μπεστ-σέλλερ σύμφωνα με τους "New York Times", και "The Longevity Book" (2016).

}}
Γεώργιος Ακροπολίτης

Ο Γεώργιος Ακροπολίτης (1217 ή 1220 - 1282) ήταν σημαντικός Έλληνας λόγιος, διπλωμάτης και ιστορικός του 13ου αιώνα.
Μονή Πετράκη

Η Μονή Πετράκη ή Άγιοι Ασώματοι Ταξιάρχες είναι μεσαιωνική εκκλησία που σήμερα βρίσκεται μέσα στην πόλη της Αθήνας, στο Κολωνάκι. Δίπλα στη Μονή βρίσκονται σήμερα τα γραφεία της Ιεράς Συνόδου της Εκκλησίας της Ελλάδος.
Μοσχονήσι

Το Μοσχονήσι ή Μοσχόνησος (τουρκικά:Alibey Adası) είναι νησί της Τουρκίας που βρίσκεται στον Αδραμυττηνό κόλπο, απέναντι από το Αϊβαλί. Είναι το μεγαλύτερο νησί της συστάδας των Μοσχονησίων, με έκταση 23,5 τ.χλμ.. Βρίσκεται πολύ κοντά στην ακτή με την οποία συνδέεται οδικώς μέσω της ενδιάμεσης νησίδας Κρεμμύδι, που παρεμβάλλεται ανάμεσα στο Αϊβαλί και το Μοσχονήσι.
Νείλος Καβάσιλας

Ο Νείλος Καβάσιλας ήταν λόγιος κληρικός του 14ου αιώνα, θείος του Νικολάου Καβάσιλα.

Ξέρουμε ελάχιστα για την ζωή του. Επί μακρόν συγχεόταν με τον ανιψιό του, πιθανότατα επειδή και το δικό του κοσμικό όνομα ήταν Νικόλαος και το όνομα Νείλος το έλαβε κατά τη χειροτονία του. Πέρασε μεγάλο μέρος της ζωής του στη Θεσσαλονίκη, όπου ήταν δάσκαλος του ανιψιού του, αλλά και του Δημητρίου Κυδώνη. Στη συνέχεια μπήκε, όπως και οι δύο τελευταίοι, στην υπηρεσία του Ιωάννη Καντακουζηνού. Το 1361 εξελέγη Αρχιεπίσκοπος Θεσσαλονίκης, διαδεχόμενος τον Γρηγόριο Παλαμά, αλλά δεν είναι σίγουρο ότι ενθρονίστηκε πριν από τον θάνατο του τελευταίου.

Άνθρωπος με μεγάλη φιλοσοφική παιδεία, ο Νείλος, σύμφωνα με μαρτυρία του Δημητρίου Κυδώνη, ήταν ενθουσιώδης αναγνώστης των έργων του Θωμά Ακινάτη. Εντούτοις, συστρατεύτηκε στον ησυχασμό, που καταγγέλλεται από τους αριστοτελικούς ως αντίθετος στη λογική, καθώς και στην αντιλατινική παράταξη, αναδεικνυόμενος σε δεινό πολέμιο του Πάπα και των λατινικών καινοτομιών.

Το κυριότερο έργο του είναι η πραγματεία "Περὶ τῆς τοῦ Άγίου Πνεύματος ἐκπορεύσεως κατὰ Λατίνων", σε πέντε ομιλίες, η οποία έχει αναχθεί σε κλασική αναφορά για τη θέση της Ορθόδοξης Εκκλησίας σε αυτή τη διαμάχη. Απαντά εκεί στα επιχειρήματα που ανέπτυξε ο Θωμάς Ακινάς στις δύο "Συνόψεις" του ("Summa contra gentiles" και "Summa theologica") καθώς και στο "De rationibus fidei contra Saracenos, Græcos et Armenos ad cantorem Antiochenum", όλα μεταφρασμένα στα ελληνικά από τον Δημήτριο Κυδώνη. Σώζεται επίσης μια πραγματεία του σε δύο τόμους σχετικά με το Παπικό πρωτείο, που αναπαράγεται στην Patrologia Graeca (PG 149: 699-730).
Δημήτριος Χρυσολωράς

Ο Δημήτριος Χρυσολωράς ήταν λόγιος κληρικός, βυζαντινός θεολόγος, φιλόσοφος, αστρονόμος και πολιτικός κατα το β΄μισό του 14ου και 15ου αι. Γεννήθηκε στην Θεσσαλονίκη, και ήταν φίλος του βασιλέα Εμμανουήλ Β' Παλαιολόγου. Το 1407 μετεγκαταστάθηκε από την Θεσσαλονίκη στην Κωνσταντινούπολη και παρέμεινε διατριβόμενος κοντά στον βασιλιά. Συμβούλευε τον βασιλιά και έκανε πολλές σωστές προβλέψεις. Ανέλαβε ως πρεσβευτής διάφορες κρατικές αποστολές και έγραψε περίπου 100 ανέκδοτες επιστολές προς τον αυτοκράτορα οι οποίες αποτελούν σημαντική πηγή για την ιστορία αυτής της περιόδου.
Νικήτας Μυρσινιώτης

Ο Νικήτας Μυρσινιώτης ήταν λόγιος ιερομόναχος του 15ου αιώνα. Γεννήθηκε στην νήσο Ρόδο και έζησε την ίδια εποχή με τον Βρυέννιο, στον οποίο έγραψε επιστολή, ζητώντας του την λύση ορισμένων θεολογικών ζητημάτων. Έγραψε πραγματεία για την εκπόρευση του Αγίου Πνεύματος, την οποία μνημονεύεται ο Αλλάτιος.
Νικόλαος Καβάσιλας

Ο Νικόλαος Καβάσιλας (1322 - 1391) ήταν Βυζαντινός μυστικιστής και συγγραφέας.
Μακάριος Μακρής

Ο Μακάριος Μακρής ( - 1431) ήταν λόγιος ιερομόναχος του 15ου αιώνα κατά την περίοδο της Βυζαντινής Αυτοκρατορίας.
Αθανάσιος Κυδώνιος

Ο Αθανάσιος Κυδώνιος ήταν λόγιος κληρικός του 15ου αιώνα. Η καταγωγή του ίσως να είναι από την οικογένεια του Δημήτριου Κυδώνη που άκμασε τον 14ο αιώνα. Ο Αθανάσιος Κυδώνιος έγραψε πόνημα περί του χωρισμού της Ρωμαϊκής εκκλησίας και των λοιπών τεσσάρων Πατριαρχών, όπως μνημονεύει ο Αλλάτιος.
Γέρο Τόμας

Ο Γέρο Τόμας (στα Εσθονικά:Vana Toomas) είναι ένα από τα σύμβολα της πρωτεύουσας της Εσθονίας, Τάλιν. 

Πρόκειται για ένα χάλκινο ανεμοδείκτη, που έχει την μορφή ενός ηλικιωμένου πολεμιστή και βρίσκεται στην κορυφή του πύργου (κωδωνοστασίου) του δημαρχείου της πόλης. 
Λέγεται ότι ο Τόμας ήταν ένας νεαρός αγρότης που κέρδισε σε ένα αγώνα τοξοβολίας, που είχε οργανωθεί από τη γερμανική αριστοκρατία του Τάλιν εκείνης της εποχής. Για να τον τιμήσουν λοιπόν οι συμπατριώτες του και καθώς δεν μπορούσε να πάρει το βραβείο, επειδή προερχόταν από χαμηλή κοινωνική τάξη, τον τοποθέτησαν φύλακα του Τάλιν για όλη του τη ζωή. Όταν μετά το θάνατο του τοποθετήθηκε ο ανεμοδείκτης με την μορφή του στο δημαρχείο, οι γονείς έλεγαν στα παιδιά τους ότι ο γέρο Τόμας έβλεπε από ψηλά ποια παιδιά ήταν καλά και άφηνε γλυκά κάτω από το μαξιλάρι τους. 

Ο πρώτος ανεμοδείκτης με τη μορφή του γέρο Τόμας κατασκευάστηκε το 1530. Στη διάρκεια του βομβαρδισμού του Τάλιν από τη σοβιετική αεροπορία τον Μάρτιο του 1944, το δημαρχείο της πόλης χτυπήθηκε. Το κατεστραμμένο κωδωνοστάσιο κατασκευάστηκε ξανά κι ένας καινούριος ανεμοδείκτης με τη μορφή του γέρο Τόμας τοποθετήθηκε το 1952. Σαράντα τέσσερα χρόνια αργότερα το κωδωνοστάσιο επιδιορθώθηκε και πάλι κι ένας τρίτος γέρο Τόμας τοποθετήθηκε στην κορυφή για να φυλάει το Τάλιν. Σήμερα ο αυθεντικός ανεμοδείκτης φυλάσσεται στο δημαρχείο και ο δεύτερος εκτίθεται στο Μουσείο της πόλης του Τάλιν.

Κατηγορία:Κτίρια και κατασκευές στην Εσθονία
Ένας άνθρωπος για όλες τις εποχές

Το Ένας άνθρωπος για όλες τις εποχές (αγγλ. A Man For All Seasons), είναι ταινία του 1966 σε σκηνοθεσία του Φρεντ Τσίνεμαν βασισμένη στο ομώνυμο θεατρικό έργο του Ρόμπερτ Μπολτ με θέμα τις τελευταίες μέρες της ζωής του Άγγλου νομικού, συγγραφέα και πολιτικού Τόμας Μορ. Η ταινία αυτή απέσπασε Όσκαρ Καλύτερης Ταινίας και βραβεύτηκε συνολικά με έξι βραβεία της ακαδημίας του αμερικανικού κινηματογράφου.
Γενικά Αρχεία του Κράτους

Τα Γενικά Αρχεία του Κράτους (συντομογρ. ΓΑΚ) είναι ελληνική δημόσια υπηρεσία, η οποία λειτουργεί σύμφωνα με τις διατάξεις του Νόμου 4610/19 (μέρος ΣΤ΄) και αποτελεί ενιαία αυτοτελή δημόσια υπηρεσία που υπάγεται απευθείας στον εκάστοτε Υπουργό Παιδείας και Θρησκευμάτων. Η Κεντρική υπηρεσία εδρεύει σε νεόδμητο κτήριο της οδού Δάφνης στο Ψυχικό ενώ λειτουργούν και περιφερειακές υπηρεσίες, μία ανά πρωτεύουσα νομού και, αν υπάρχει λόγος, και υπηρεσία τοπικού αρχείου σε πόλη πλην της πρωτεύουσας Νομού. 

Η Κεντρική υπηρεσία διευθύνεται από το Διευθυντή των Γενικών Αρχείων του Κράτους και εποπτεύεται από την εννεαμελή Εφορεία των ΓΑΚ. Σε αυτήν μετέχει ως εισηγητής ο Διευθυντής (χωρίς δικαίωμα ψήφου). Η Εφορεία γνωμοδοτεί και λαμβάνει αποφάσεις σχετικά με τις γενικές επιστημονικές κατευθύνσεις και καθορίζει τη γενικότερη πολιτική της υπηρεσίας. Έχει, επίσης, γνώμη σχετικά με τη δημιουργία νέων αρχειακών υπηρεσιών, για το επιστημονικό έργο του προσωπικού και παράλληλα συμβουλεύει σχετικά τον εκάστοτε Υπουργό.
Λεωφόρος Ανδρέα Συγγρού

Η Λεωφόρος Ανδρέα Συγγρού είναι μια σύγχρονη λεωφόρος, η οποία συνδέει το κέντρο των Αθηνών με το Φάληρο και την Καλλιθέα στην περιοχή Τζιτζιφιές. Κατασκευάστηκε σχεδόν ακριβώς στην ίδια ευθεία που βρισκόταν κατά την αρχαιότητα πλατιά οδός, και κατά τα πρώτα χρόνια του ελληνικού κράτους καρόδρομος, που κάλυπταν τις ανάγκες μεταφοράς ανθρώπων και αγαθών, από και προς το λιμάνι του Φαλήρου.
Μίνι Μινάουι

Ο Σούλιμαν Αρκούα Μινάουι (Suliman Arcua Minnawi), γνωστότερος ως Μίνι Μινάουι (Minni Minnawi) διατέλεσε αρχηγός της μεγαλύτερης παράταξης του Σουδανικού Απελευθερωτικού Στρατού (SLA). Γεννήθηκε στις 12 Δεκεμβρίου του 1968 στο βόρειο Νταρφούρ, στο Σουδάν και ανήκει στην μη-αραβική φυλή των Ζαγκχάβα. Πρώην δάσκαλος, διατέλεσε αρχικά γραμματέας του πρώτου αρχηγού του SLA, Αμπντούλ Βαχίρ αλ-Νουρ, πριν το διαχωρισμό του το 2004.

Στις 5 Μαΐου του 2006, η ομάδα που βρισκόταν υπό την ηγεσία του υπέγραψε ειρηνευτική συμφωνία με την κυβέρνηση του Χαρτούμ στην πρωτεύουσα της Νιγηρίας Αμπούτζα, η οποία έμεινε γνωστή ως "Συμφωνία του Μαΐου". Τα μέλη της όμως συνέχισαν να πολεμούν ενάντια στην άλλη ομάδα του SLA που οδηγούνταν από τον αλ-Νουρ καθώς και στο Κίνημα Δικαιοσύνης και Ισότητας (JEM) του Χαλίλ Ιμπραήμ. Τον Ιούλιο (4-8 Ιουλίου) του 2006 μάχες στην περιοχή της πόλης Κόρμα στο βόρειο Νταρφούρ είχαν ως αποτέλεσμα τον θάνατο 80 ανθρώπων. 

Τον Αύγουστο του 2006, η κυβέρνηση του Σουδάν τοποθέτησε τον Μινάουι στη θέση του προέδρου της Μεταβατικής Περιφερειακής Αρχής του Νταρφούρ, κάνοντάς τον έτσι ταυτόχρονα το τέταρτο στην τάξη μέλος της Κυβέρνησης του Σουδάν (Ανώτερος Βοηθός του Προέδρου της Δημοκρατίας). Στην πραγματικότητα όμως, ο Ομάρ Μπασίρ περιόρισε αρκετά την όποια εξουσία του. Στις 14 Σεπτεμβρίου 2006 ο Μινάουι ήρθε σε ρήξη με την Κυβέρνηση όταν δήλωσε ότι δεν έχει αντίρρηση για τη νέα ειρηνευτική δύναμη του ΟΗΕ που περιγραφόταν στο ψήφισμα 1706 του Συμβουλίου Ασφαλείας. Τον Μάιο του 2007 ο Μινάουι δήλωσε πως δεν υπήρχε στήριξη από το Χαρτούμ και η πορεία του στη θέση αυτή ήταν αποτυχημένη. Μετά τις νέες επιθέσεις του Στρατού του Σουδάν το 2007, ο Μινάουι δήλωσε πως πλήττουν τις ελπίδες για τις νέες ειρηνευτικές συνομιλίες που επρόκειτο να αρχίσουν σύντομα. 
Το 2008 έσπασε τη συμφωνία του με την Κυβέρνηση και προχώρησε προς το βόρειο Νταρφούρ. Ο Μινάουι δήλωσε πως ο κόσμος του δεν υποστήριζε πλήρως την Συμφωνία του Μαΐου. Τον Μάιο του 2008 μέλη της ομάδας του απόσπάστικαν δημιουργώντας την SLM-Unity.

Τον Δεκέμβριο του 2010 δήλωσε από τη Τζούμπα του Νότιου Σουδάν πως η Συμφωνία του Μαΐου είχε αποτύχει πλήρως και δήλωσε έτοιμος να ξεκινήσει νέες μάχες κατά της Κυβέρνησης. Τον Ιανουάριο του 2011, σύμφωνα με τις ένοπλες δυνάμεις του Σουδάν, μαχητές του Απελευθερωτικού Στρατού του Σουδάν που ήταν πιστές στον Μινάουι μαζί με άνδρες του JEM έστησαν ενέδρα σε άνδρες του στρατού του Σουδάν Στις 25 Ιανουαρίου η κοινή ειρηνευτική αποστολή των Ηνωμένων Εθνών και της Αφρικανικής Ένωσης (UNAMID) επιβεβαίωσε πως το μέρος του SLA υπό την ηγεσία του Μινάουι ξεκίνησε ξανά συγκρούσεις με το στρατό του Σουδάν.

Τον Μάιο του 2021, ο Minni Minnawi διορίστηκε κυβερνήτης του Νταρφούρ.
Δημήτριος Τρούπκος

Ο Δημήτριος Τρούπκος ή Τράπκος ήταν οπλαρχηγός της Ελληνικής Επανάστασης του 1821 από την Έδεσσα Πέλλας.
Αρχαιολογικό Μουσείο Βόλου

Το Αρχαιολογικό Μουσείο Βόλου, γνωστότερο ως Αθανασάκειο Αρχαιολογικό Μουσείο Βόλου, είναι το κεντρικό αρχαιολογικό μουσείο του νομού Μαγνησίας και ταυτόχρονα ένα από τα παλαιότερα μουσειακά ιδρύματα, κτισμένο σε νεοκλασικό ρυθμό, χάρη στη δωρεά του ομογενούς Αλέξιου Αθανασάκη, με καταγωγή από την Πορταριά Πηλίου. Διοικητικά το μουσείο ανήκει στη ΙΓ' Εφορεία Προϊστορικών και Κλασικών Αρχαιοτήτων Βόλου, υπηρεσιακή μονάδα του Υπουργείου Πολιτισμού σε ό,τι σχετίζεται με τις προϊστορικές και κλασικές αρχαιότητες του νομού.
Η εξαίρεση επιβεβαιώνει τον κανόνα

Η εξαίρεση επιβεβαιώνει τον κανόνα είναι μια φράση η οποία αποτελεί ουσιαστικά εφαρμογή της αρχής αποκλειόμενου μέσου. Η φράση δηλώνει ότι (σχετικά με μία κατάσταση πραγμάτων) είναι γνωστή ή δεδομένη μία ειδική συνθήκη (η εξαίρεση) που αν και μόνο αν ικανοποιείται τότε ισχύει Α, και συνεπώς όταν δεν ικανοποιείται η ειδική συνθήκη τότε ισχύει "όχι-Α". Η αρχική προέλευση της είναι η λατινική έκφραση "exceptio probat regulam in casibus non exceptis" (η εξαίρεση αποδεικνύει τον κανόνα για τις περιπτώσεις εκτός εξαίρεσης) που είχε προταθεί ως νομική αρχή από τον Κικέρωνα. 

Η φράση συνήθως χρησιμοποιείται με λανθασμένη σημασία. Παραδείγματα σωστής χρήσης:
*Το γεγονός ότι ένας φαντάρος μπορεί με έγγραφη άδεια εξόδου από το διοικητή να βγει εκτός στρατοπέδου (εξαίρεση) "αποδεικνύει" ότι χωρίς ειδική άδεια είναι υποχρεωμένος να είναι εντός στρατοπέδου (κανόνας).
*Μια πινακίδα που απαγορεύει το παρκάρισμα τις εργάσιμες μέρες και ώρες από 08:00 ως 13:00 (εξαίρεση) αποδεικνύει ότι το παρκάρισμα επιτρέπεται τις υπόλοιπες ώρες (κανόνας).

Παραδείγματα λανθασμένης χρήσης:
*Κάποιος ισχυρίζεται ότι "πάντα ισχύει ότι όταν Α τότε συνεπάγεται Β". Κάποιος άλλος του αντιτείνει ότι "εδώ όμως έχουμε μια συγκεκριμένη περίπτωση όπου ισχύει το Α και δεν ισχύει το Β". Ο πρώτος του απαντά "η εξαίρεση επιβεβαιώνει τον κανόνα".
*Ο ισχυρισμός ότι "όλοι οι κύκνοι είναι λευκοί", δεν επιβεβαιώνεται όπως θα συνεπαγόταν η συνήθης λανθασμένη χρήση της έκφρασης, αλλά αντίθετα καταρρίπτεται λόγω της ύπαρξης και μαύρων κύκνων.
Σίπαν

Το Σίπαν, (κροατικά: "Šipan") είναι νησί της Κροατίας στην Αδριατική Θάλασσα. Έχει έκταση 16,2 τ.χλμ. και 436 κατοίκους σύμφωνα με την απογραφή του 2001. Πρωτεύουσα του νησιού είναι το Σίπανσκα Λούκα με 237 κατοίκους. Ακόμη το Σίπαν είναι το μεγαλύτερο νησί του συμπλέγματος Ελαφίτι.
Σίλμπα

Το Σίλμπα, (κροατικά: "Silba") είναι νησί της Κροατίας στην Αδριατική Θάλασσα. Έχει έκταση 14,3 τ.χλμ. και 265 κατοίκους σύμφωνα με την απογραφή του 2001. Πρωτεύουσα του νησιού είναι το Σίλμπα με 265 κατοίκους.
Μούρτερ

Το Μούρτερ, (κροατικά: "Murter") είναι νησί της Κροατίας στην Αδριατική Θάλασσα. Έχει έκταση 17,6 τ.χλμ. και 5.060 κατοίκους σύμφωνα με την απογραφή του 2001. Πρωτεύουσα του νησιού είναι το Μούρτερ με 2.010 κατοίκους.
Πάρκο Ελλήνων Λογοτεχνών

thumb|300px|Το Πάρκο Ελλήνων Λογοτεχνών
Πάρκο Ελλήνων Λογοτεχνών ονομάζεται ο δενδρόφυτος περίβολος του Πνευματικού Κέντρου Δήμου Αθηναίων (πρώην Πολιτικό Νοσοκομείο, αρχικά Δημοτικό Γενικό Νοσοκομείο "Ελπίς"), επί της οδού Ακαδημίας 50 στην Αθήνα, πίσω από το Πανεπιστήμιο Αθηνών, όπου έχει δημιουργηθεί μια υπαίθρια γλυπτοθήκη με αγάλματα προσωπικοτήτων της πνευματικής ζωής της χώρας από το χώρο των γραμμάτων και των τεχνών.

Τα γλυπτά που τοποθετήθηκαν στον περίβολο του Πνευματικού Κέντρου , με εξαίρεση κάποια παλαιότερης εποχής, εντάσσονται στην πρωτοβουλία του τέως Δημάρχου Αθηναίων Δημήτρη Αβραμόπουλου να δημιουργήσει στο συγκεκριμένο χώρο ένα πάρκο για τους Έλληνες λογοτέχνες, σε συνδυασμό και με το Μουσείο ελληνικού θεάτρου που στεγάζεται στο ίδιο κτίριο.

Επί δημαρχίας επίσης του Μιλτιάδη Έβερτ και στα πλαίσια ενός πολιτιστικού προγράμματος με τον τίτλο "Εικαστική παρέμβαση", πραγματοποιήθηκε το 1990 μεγάλη αγορά γλυπτών έργων, με σκοπό τη δημόσια διακόσμηση της Αθήνας.

Στον περίβολο του Πνευματικού Κέντρου βρίσκονταν ήδη από το 1973 οι μαρμάρινες προτομές των πολεοδόμων Σταμάτη Κλεάνθη και Έντουαρτ Σάουμπερτ, που είχαν εκπονήσει τον πρώτο πολεοδομικό χάρτη της Αθήνας, φιλοτεχνημένες από το γλύπτη Φάνη Σακελλαρίου (1916–2000). Στη συνέχεια, τοποθετήθηκε το 1975 ο περίτεχνος μαρμάρινος ανδριάντας του ποιητή Κωστή Παλαμά, έργο του γλύπτη Βάσου Φαληρέα (1905–1979).

Αργότερα, το 1990, στήθηκε στον ίδιο χώρο η προτομή από ορείχαλκο του Δομήνικου Θεοτοκόπουλου (Ελ Γκρέκο), έργο του γλύπτη Κώστα Βαλσαμάκη (γεν. 1908), με πρωτοβουλία του τέως Δημάρχου Αθηναίων Αντώνη Τρίτση και των Κρητών Επιστημόνων, με τη συμπλήρωση 450 χρόνων από το θάνατο του μεγάλου Κρητικού ζωγράφου. Περίπου την ίδια περίοδο, τοποθετείται και η ορειχάλκινη προτομή του Νίκου Καζαντζάκη επί της οδού Μασσαλίας, φιλοτεχνημένη από το Σμυρναίο γλύπτη Θανάση Απάρτη (1889–1972). 

Το ολόσωμο από μάρμαρο άγαλμα της Κυβέλης, έργο της γλύπτριας Ναταλίας Μελά (γεν. 1923), τοποθετήθηκε το 1994 μετά από δωρεά των αδελφών Δημήτρη Χορν και Γιάννη Χορν προς το Μουσείο ελληνικού θεάτρου. 

Από το έτος 2000 ανεγέρθησαν πιο συστηματικά πλέον στον ίδιο χώρο προτομές ανθρώπων του πνεύματος και της τέχνης. Επί δημαρχίας Δημήτρη Αβραμόπουλου, τοποθετούνται με πρωτοβουλία του σειρά με προτομές Ελλήνων λογοτεχνών:
* Παντελής Χορν (1998) από ορείχαλκο, γλύπτης Πραξιτέλης Τζανουλίνος (γένν. 1955)
* Γιώργος Θεοτοκάς (2000) από ορείχαλκο, γλύπτης Θόδωρος Παπαγιάννης (γένν. 1942)
* Άγγελος Τερζάκης (2000) από ορείχαλκο, επίσης του Παπαγιάννη
* Γρηγόριος Ξενόπουλος (2000) από μάρμαρο, γλύπτρια Μαίρη Παπακωνσταντίνου (γένν. 1933)
* Κωστής Μπαστιάς (2002) από ορείχαλκο, επίσης του Τζανουλίνου.

Τα επόμενα χρόνια, τοποθετούνται από το Δήμο Αθηναίων οι ορειχάλκινες προτομές των λογοτεχνών Ιωάννη Κονδυλάκη (γλύπτης Ζάχος Μπεκιάρης) και Γιώργου Κατσίμπαλη (γλύπτης Κωνσταντίνος Παλαιολόγος, γένν. 1939), καθώς και του συνθέτη Μανώλη Καλομοίρη (γλύπτης Νίκος Περαντινός, 1910–1991). Το 2003, στήθηκε και η προτομή από ορείχαλκο του τέως Δημάρχου Αθηναίων Αντώνη Τρίτση (γλύπτης Κώστας Αργύρης, γένν. 1957).
Βιβλιοθήκη του Αδριανού

μικρογραφία|300x300εσ|Βιβλιοθήκη Αδριανού
μικρογραφία|300x300εσ|Η τρίκογχη βασιλική στο εσωτερικό της βιβλιοθήκης
Η Βιβλιοθήκη του Αδριανού ήταν μεγάλη βιβλιοθήκη στην αρχαία Αθήνα. Ονομάστηκε έτσι επειδή ιδρύθηκε από τον Ρωμαίο αυτοκράτορα Αδριανό. Η βιβλιοθήκη ονομαζόταν και Πανεπιστήμιο Αθηνών.
Παναγία Κουλουρδού

Η Παναγία Κουλουρδού, η επίσης λεγόμενη Μετάστασις της Θεοτόκου και Εννιάμερα της Θεοτόκου είναι μεσαιωνική εκκλησία στην Αττική. Βρίσκεται στην περιοχή Μυκονιάτικα της Κολοκυνθούς των Δήμων Αγ. Αναργύρων - Ιλίου. Χρονολογείται από τον 17ο ή 18ο αιώνα και είναι βασιλικού ρυθμού μονόκλιτος καμαροσκεπής ναός. Εσωτερικά στηρίζεται σε δυο τυφλά τόξα με αρχαία ιωνικά κιονόκρανα στις κατά μήκος πλευρές. Ο νάρθηκας είναι καμαροσκέπαστος. Προστέθηκε αργότερα κατόπιν κατεδαφίσεως του δυτικού τοίχου του αρχικού ναού και την αντικατάστασή του με τόξο. Στον θόλο υπάρχουν φεγγίτες. Οι τοίχοι στολίζονται με λίγες αγιογραφίες, μεταγενέστερες του ναού. Ιδιοκτήτες του ναού είναι οι αδελφοί Περίδη οι οποίοι ανάγουν την κατασκευή του σε τάμα ενός προγόνου τους πριν 200 περίπου χρόνια.
Γουίλιαμ Χόλντεν

Ο Γουίλιαμ Χόλντεν (αγγλ.: "William Holden", πραγματικό όνομα: "William Franklin Beedle Jr", 17 Απριλίου 1918 - 12 Νοεμβρίου 1981) ήταν Αμερικανός ηθοποιός, βραβευμένος με Όσκαρ Α' Ανδρικού Ρόλου για την ταινία "Ο καταδότης του θαλάμου 17 (Stalag 17)" το 1953 και με Βραβείο Έμμυ για την ερμηνεία του στην τηλεοπτική σειρά "The Blue Knight" το 1974. Κατά τη διάρκεια της δεκαετίας του '50 ήταν ο πιο επιτυχημένος ηθοποιός στο Box-Office, καθώς βρισκόταν στη λίστα με τους δέκα εμπορικότερους σταρ για πέντε συνεχόμενα χρόνια (1954-1958) κάτι που επανέλαβε και το 1961. Το 1999, το Αμερικανικό Ινστιτούτο Κινηματογράφου τον κατέταξε στην 25η θέση στη λίστα με τους 25 μεγαλύτερους σταρ όλων των εποχών.
Citroën DS4

Το Citroën DS4 είναι ένα μικρομεσαίο πολυτελές αυτοκίνητο της κατηγορίας C, που κατασκευάστηκε από τη γαλλική αυτοκινητοβιομηχανία Citroën, από τον Μάιο του 2011 έως τον Απρίλιο του 2018. Βασίστηκε στη δεύτερη γενιά του Citroën C4, αλλά με πληρέστερο εξοπλισμό και πιο πολυτελή και ελκυστικά σχεδιαστικά στοιχεία. Τον Μάρτιο του 2015, αυτονομήθηκε και μετονομάστηκε σε DS 4 σκέτο, για τους λόγους που αναλύονται στην πρώτη ενότητα.
Πομπαία

Τα Πομπαία ήταν αρχαία γιορτή.

Εορταζόταν το μήνα Μαιμακτηριώνα προς τιμήν του Μειλίχιου Δία.

Ήταν καθαρτήρια γιορτή για καλή σοδειά. Γινόταν περιφορά του Κηρυκείου, το οποίο έδιωχνε τα κακοποιά στοιχεία της φύσης, και του Διός Κωδίου, δέρμα μαύρου κριαριού που θυσιαζόταν στο βωμό, πάνω στο οποίο γίνονταν καθαρμοί. Το δέρμα το θεωρούσαν μέσο καθαρμού και εξαγνισμού και μετά το τέλος της γιορτής πετιόταν μακριά. 

Από τον πομπό (Κηρύκειον) και το δίον (προβιά) προέρχεται η λέξη αποδιοπομπαίος τράγος. 

Σε άλλες ελληνικές πόλεις η γιορτή ονομαζόταν Ερμαία, λόγω της περιφοράς του Κηρυκείου του θεού Ερμή. 

Ο Πλούταρχος στους Βίους Παράλληλους περιγράφει παρόμοια εορτή με σπονδές στο Δία και τον Ερμή που γινόταν στη Βοιωτία τη 16η του ίδιου μήνα, ο οποίος εκεί ονομαζόταν Αλαλκομένιος.
804 Ισπανία

Η Ισπανία (Hispania) είναι ένας πολύ μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,784. Ανακαλύφθηκε το 1915 από τον Ισπανό αστρονόμο Χοσέπ Κόμας Σολά, που παρατηρούσε από τη Βαρκελώνη, και πήρε το όνομά της από την ομώνυμη χώρα. Ο 804 Ισπανία υπήρξε ο πρώτος από τους συνολικά 11 αστεροειδείς που ανεκάλυψε ο συγκεκριμένος αστρονόμος και γενικότερα ο πρώτος που ανακαλύφθηκε ποτέ από Ισπανό αστρονόμο.
Άγιος Νικόλαος ο Χωστός

Ο Άγιος Νικόλαος ο Χωστός είναι μεσαιωνική εκκλησία στην Αττική. Βρίσκεται στον σταθμό των Υπεραστικών Λεωφορείων στην ανατολική όχθη του Κηφισού, και σε υπόγεια θέση λόγω της οικοδομικής διαρρύθμισης της περιοχής. Χρονολογείται από τον 16ο ή τον 17ο αιώνα. Πρόκειται για μικρό μονόκλιτο ιερό ναό βασιλικού ρυθμού, με τρούλο. Ο νάρθηκας εξέχει και στις δύο πλευρές του κυρίως ναού. Η στέγη του ιερού είναι ημικυκλική. Στον τρούλο υπάρχουν παράθυρα για τον φωτισμό του εσωτερικού. Το 1907 έγιναν έργα απελευθερωτικής ανασκαφής και επιδιορθώσεις.
Τέμενος Σαρένα

Το Τέμενος Σαρένα ή Šarena Đamija, (αλβανικά: "Xhamia e Pashës", , τουρκικά: "Alaca Cami") το οποίο σημαίνει "Διακοσμημένο-χρωματιστό τέμενος" στα Ελληνικά, είναι τέμενος (τζαμί) που βρίσκεται δίπλα στον ποταμό Πένα, στο Τέτοβο, στη Βόρεια Μακεδονία. Το ξεκίνημα την ανέγερσης έγινε το 1438 με χρηματοδότηση από τις αδελφές Hurshida και Mensure και το τέμενος ξαναχτίστηκε-επεκτάθηκε το 1833 από τον Αμπντουραχμάν Πασά (Abdurrahman Pasha) . Είναι γνωστό στους ντόπιους και ως "Pasha Džamija" (δηλαδή ως "το τζαμί του Πασά") .
Γεώργιος Παχυμέρης

Ο Γεώργιος Παχυμέρης (1242 – περ. 1310) ήταν λόγιος, θεολόγος, κληρικός, φιλόσοφος, ιστορικός και μαθηματικός με πλούσια εκκλησιαστική και πολιτική δράση και εκτεταμένο συγγραφικό έργο. Θεωρείται ένας από τους σημαντικότερους εκπροσώπους της Παλαιολόγειας Αναγέννησης στον τομέα των γραμμάτων και των επιστημών.
Μάκης Αποστολάτος

Ο Μάκης Αποστολάτος (14 Ιανουαρίου 1948 – 13 Οκτωβρίου 2010) ήταν Έλληνας λογοτέχνης, κριτικός, τηλεοπτικός και ραδιοφωνικός παραγωγός και εκδότης.
Μογκάμπο

Το Μογκάμπο (αγγλικά Mogambo) είναι ταινία του 1953, σκηνοθεσίας Τζον Φορντ, με πρωταγωνιστές τους Κλαρκ Γκέιμπλ, Άβα Γκάρντνερ και Γκρέις Κέλι. Η ταινία αποτελεί τη δεύτερη μεταφορά στη μεγάλη οθόνη του θεατρικού έργου του Γουίλσον Κόλισον με τίτλο "Red Dust". Η πρώτη εκτέλεση του θεατρικού έγινε το 1932 με τίτλο Μια γυναίκα πειρασμός επίσης με τον Κλαρκ Γκέιμπλ, όπου συμπρωταγωνιστούσε με την Τζιν Χάρλοου.
Γκότσε Ντέλτσεφ

Ο Γκεόργκι Νικόλοφ Ντέλτσεφ (Κιλκίς, 4 Φεβρουαρίου 1872 - Μπάνιτσα (Καρυές) Σερρών￼, 4 Μαΐου 1903) γνωστός ως Γκότσε Ντέλτσεφ, υπήρξε σημαντικό επαναστατικό πρόσωπο της τουρκοκρατούμενης τότε Μακεδονίας και της Θράκης. Είναι Βούλγαρος επαναστάτης που πολέμησε ενάντια στους Τούρκους στην Μακεδονία και την Θράκη. Ήταν ένας από τους ηγέτες της γνωστής σήμερα ως Εσωτερική Μακεδονική Επαναστατική Οργάνωση (ΕΜΕΟ), μιας παραστρατιωτικής οργάνωσης που δρούσε στα ευρωπαϊκά εδάφη της Αυτοκρατορίας, στο τέλος του 19ου και στις αρχές του 20ου αιώνα. Η οργάνωση στην οποία υπήρξε ιδρυτικό στέλεχος, ονομάζονταν αρχικά "Βουλγαρική Μακεδονο-Αδριανουπολίτικη Επαναστατική Επιτροπή" (ΒΜΑΕΕ) και αργότερα το 1902 μετονομάστηκε σε "Μυστική Μακεδονο-Αδριανουπολίτικη Επαναστατική Οργάνωση" (ΜΜΑΕΟ).
Βάσος Φαληρέας

thumb|300px|Μνημείο του Κωστή Παλαμά, έργο του Βάσου Φαληρέα
O Βάσος Φαληρέας (1905 – 7 Οκτωβρίου 1979) ήταν Έλληνας γλύπτης, ένας από τους πιο σημαντικούς εκπροσώπους της ακαδημαϊκής σχολής γλυπτών στην Ελλάδα κατά τον 20ό αιώνα.
Τιλλοειδέα η μονοταινιωτή

Η Τιλλοειδέα η μονοταινιωτή ("Tilloidea unifasciata") είναι κολεόπτερο από την οικογένεια Cleridae και την υποοικογένεια Tillinae. 
Το γένος "Τιλλοειδέα" εξαπλώνεται και πέρα από την Ευρώπη στην Παλαιαρκτική και τη Βόρεια Αφρική. Στην Ευρώπη εκπροσωπείται με τρία είδη από τα οποία στην Ελλάδα συναντάμε το είδος Τιλλοειδέα η μονοταινιωτή. και το είδος "Tilloidea transversalis" 

Το όνομα «ουνιφασκιάτα» αναφέρεται στην άσπρη λωρίδα στα έλυτρα (uni (λατινικά))= μόνο, fasciata (λατινικά)= ταινιωτή).
thumb|Εικ. 1: Διατρήσεις στα έλυτρα στην περιοχή των ώμων
thumb|Εικ. 2: Ταρσός του μπροστινού ποδιού. Δεξιά αντίτυπο με αριθμό (μαύρο) και περίγραμμα (πράσινο) του ταρσομερούς
Μίλοβαν Τζίλας

Ο Μίλοβαν Τζίλας (σερβ. κυριλλ.: "Милован Ђилас") (Πόλιε, 12 Ιουνίου 1911 - Βελιγράδι, 20 Απριλίου 1995) ήταν Γιουγκοσλάβος κομμουνιστής πολιτικός, θεωρητικός και συγγραφέας. Ήταν κεντρική μορφή του κινήματος των Παρτιζάνων κατά τη διάρκεια του Β΄ Παγκοσμίου Πολέμου, καθώς και στη μεταπολεμική κυβέρνηση. Αυτοπροσδιοριζόμενος ως δημοκρατικός σοσιαλιστής ο Τζίλας έγινε ένας από τους πιο γνωστούς και διακεκριμένους αντιφρονούντες στη Γιουγκοσλαβία και σε ολόκληρη την Ανατολική Ευρώπη.
Πάττον, ο θρύλος της Νορμανδίας

Το Πάττον, ο θρύλος της Νορμανδίας (αγγλικός τίτλος Patton) είναι βιογραφική πολεμική ταινία του 1970 πάνω στη ζωή του στρατηγού Τζωρτζ Σμιθ Πάττον σε σκηνοθεσία Φράνκλιν Τζ. Σάφνερ και σενάριο των Φράνσις Φορντ Κόπολα και Έντμουντ Χ. Νορθ. Πρωταγωνιστής της ταινίας αυτής είναι ο Τζορτζ Σι Σκοτ, στον ομώνυμο ρόλο, ενώ συμμετέχουν οι Καρλ Μάλντεν, Μάικλ Μπέιτς και Καρλ Μάικλ Βόγκλερ. Η ταινία βραβεύτηκε με εφτά βραβεία όσκαρ συμπεριλαμβανομένου και εκείνου καλύτερης ταινίας. Ο μονόλογος του Πάττον κατά την έναρξη της ταινίας μπροστά από την αμερικανική σημαία αποτελεί σημείο αναφοράς στην ιστορία του κινηματογράφου. Η ταινία είχε τεράστια επιτυχία και θεωρείται πλέον κλασική. 

Το 1997 το "Πάττον, ο θρύλος της Νορμανδίας" έλαβε την 89η θέση ως μιά απ'τις καλύτερες ταινίες όλων των εποχών απ'το Αμερικανικό Ινστιτούτο Κινηματογράφου, ενώ το 2003 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Φρίντριχ Γκόττλιμπ Μπαρτ

Ο Φρίντριχ Γκόττλιμπ Μπαρτ (γερμ. "Friedrich Gottlieb Barth") (1738 - 1794) υπήρξε Γερμανός παιδαγωγός και γλωσσολόγος.
Airbus A340

right|thumb|300px|Airbus A340-300 της Swiss
Το αεροσκάφος Airbus A340 ήταν το πρώτο τετρακινητήριο, ευρείας ατράκτου αεροσκάφος, μεσαίων και μεγάλων αποστάσεων της εταιρείας Airbus πριν την κατασκευή του Airbus A380.

Η σειρά περιλαμβάνει το Α340-200, το Α340-300, το Α340-500 και το Α340-600 και σήμερα το Α340-300 χρησιμοποιείται από τις αεροπορικές εταιρείες SAS, Air Mauritius, Air Tahiti Nui, Swiss, China Airlines, Lufthansa, Air France κ.α. . Έχουν κατασκευαστεί και παραδοθεί 246 αεροσκάφη, εκ των οποίων τα 242 βρίσκονται εν ενεργεία. Τέσσερα αεροσκάφη τέτοιου τύπου, βρίσκονταν στην κατοχή των Ολυμπιακών Αερογραμμών μέχρι τις 29 Σεπτεμβρίου 2009.
Ελλάς Ελλήνων Χριστιανών

Η φράση Ελλάς Ελλήνων Χριστιανών ήταν ένα από τα πολιτικά συνθήματα που ειπώθηκαν από τον δικτάτορα Γεώργιο Παπαδόπουλο κατά τη διάρκεια της 7ετούς δικτατορίας που επικράτησε στην Ελλάδα, από τη Χούντα των Συνταγματαρχών, αλλά και τη Χούντα του Ιωαννίδη.

Ο Γεώργιος Παπαδόπουλος σε κάποιο από τα διαγγέλματά του προς τον Ελληνικό λαό είχε πει επί του συγκεκριμένου: "Υπάρχει το ιδανικόν και το ιδανικόν είναι ένα. Ελλάς Ελλήνων Χριστιανών". Η Χούντα διοργάνωνε κάθε 29 Αυγούστου την εορτή της Πολεμικής Αρετής των Ελλήνων. Κυρίως μέσω αυτής της εορτής αλλά και πολλών άλλων εκδηλώσεων, καθώς και μέσω ραδιοφωνικής και της τηλεοπτικής προπαγάνδας, πρότρεπε όλους τους Έλληνες και κυρίως τη νεολαία να καταστούν συντελεστές της "ισχυράς Ελλάδος", "μίας Ελλάδος Ελλήνων Χριστιανών". 

Η φράση αυτή δίδονταν με τη σημασία μίας χώρας, της Ελλάδας, που να ανήκει σε Έλληνες Χριστιανούς. Ως σύνθημα αυτό καθ΄ αυτό, προπαγανδιστικά, είχε μεγάλη επιτυχία αφενός εκ του γεγονότος ότι συνέδεε σε τρίπτυχο χώρα, λαό και θρησκεία, αφετέρου ακουγόταν εύηχα με την επανάληψη του Ελ (Ελλάς - Ελλήνων). Ειδικότερα όμως στα στρατόπεδα, στα κέντρα εκπαίδευσης νεοσυλλέκτων, σ΄ όλες τις στρατιωτικές παραγωγικές σχολές, ακόμα και στις σχολές εμπορικού ναυτικού, αλλά και στις επίσημες παρελάσεις, με το σύνθημα αυτό επαναλαμβανόμενο ρυθμικά με δυνατή φωνή διατηρείτο ο καθόλου βηματισμός των πεζοπόρων τμημάτων, κτυπώντας μάλιστα το πόδι στο οδόστρωμα σε πέντε χρόνους: "Ελλάς (αριστ. πόδι) - Ελλάς (αριστ. πόδι) - Ελλήνων (αριστ. πόδι) - Χριστ (δεξί πόδι) - ιανών (αριστ. πόδι)". 
Έφθασε βέβαια το σύνθημα αυτό να επαναλαμβάνεται ομοίως και σε σχολικές παρελάσεις γυμνασίων (τα λύκεια είχαν καταργηθεί την περίοδο εκείνη), ή ν΄ αναγράφεται σε αψίδες εισόδου πόλεων, ή σε πλαγιές βουνών εκατέρωθεν των εθνικών οδών, σιδηροδρομικών δικτύων, καθώς και επί ακρωτηρίων.

Είναι χαρακτηριστικό ότι στον πίνακα απαγορευμένων βιβλίων (ο οποίος περιείχε 1.046 έργα Ελλήνων και ξένων λογοτεχνών και σοφών), κατά τα 3 πρώτα χρόνια της χούντας ήταν απαγορευμένοι και οι Αριστοτέλης, Αριστοφάνης, Αισχύλος, Σοφοκλής και Ευριπίδης. Η Ελλάδα της χούντας θα έπρεπε να είναι χώρα "Ελλήνων χριστιανών" και όχι «ειδωλολατρών» σαν τους αρχαίους Έλληνες ή «άθεων» σαν τους κομμουνιστές. 

Λίγο πριν πεθάνει ο Γεώργιος Παπανδρέου το παρέφρασε, διακωμωδώντας το ως «Ελλάς Ελλήνων Χριστιανών Καθολικώς Διαμαρτυρομένων». Με τη μεταπολίτευση έγινε και τραγούδι που παίχθηκε σε επιθεωρήσεις: "«Ελλάς Ελλήνων Χριστιανών, άνευ βουλής και εκλογών, έτσι τα έθνη μόνο ζουν, ταρατατζούμ, ταρατατζούμ»".
Fox Networks Group

H Fox Networks Group (FNG) είναι θυγατρική της Fox Entertainment Group, η οποία αποτελείται μέρος του παγκόσμιου ομίλου μέσων μαζικής ενημέρωσης, Rupert Murdoch Corporation. Η FIC παρέχει ψυχαγωγικά, αθλητικά και κινηματογραφικά συνδρομητικά τηλεοπτικά κανάλια σε Ευρώπη, Αφρική, Ασία και Λατινική Αμερική συμπεριλαμβανομένων των FOX, Fox Crime, Fox Sports, Fox Life, FX, National Geographic Channel και Baby TV.
Θανάσης Απάρτης

μικρογραφία|Η Μακεδονία με πυρσό
Ο Θανάσης Απάρτης (Σμύρνη, 24 Οκτωβρίου 1899 – Αθήνα, 1 Απριλίου 1972) ήταν Έλληνας γλύπτης με καταγωγή από τη Μικρά Ασία. Θεωρείται ένας από τους πιο σημαντικούς εκπροσώπους της μοντέρνας γλυπτικής στην Ελλάδα, αν και στο πρώιμο έργο του είχε αναπτύξει ένα ανθρωποκεντρικό προσωπικό ύφος και μια μνημειακή απεικόνιση των μορφών.